ai4bharat/Pralekha huggingface dataset:
ఆర్థిక మంత్రిత్వ శాఖ
బీహార్, ఝార్ఖండ్లలో సోదాలు నిర్వహించిన ఆదాయపు పన్ను శాఖ
బీహార్, జార్ఖండ్లలో ప్రముఖ రహదారి నిర్మాణ కాంట్రాక్టర్పై ఆదాయపు పన్నుశాఖ సెర్చ్ అండ్ సీజర్  ఆపరేషన్ను నిర్వహించింది. ఈ సోదా చర్యను 27.10.2021న బీహార్, ఝార్ఖండ్, మహారాష్ట్ర, పశ్చిమ బెంగాల్లలో పలు ఆవరణలపై ప్రారంభించారు.
సామాగ్రి కొనుగోళ్ళ వ్యయాన్ని పెంచి చూపుతూ లాభాలను ఈ గ్రూపు తగ్గించి చూపుతోందని సోదాలు వెల్లడించాయి. అదనపు సామాగ్రిని మార్కెట్లో నగదుకు అమ్ముతూ, ఆ రకంగా వచ్చిన నగదును లెక్కలలో చూపడంలేదు.
ఇతర వ్యాపార ఖర్చులను పెంచి చూపించేందుకు అకామడేషన్ ఎంట్రీలకు ఈ గ్రూపు పాల్పడిందని కూడా తెలిసింది. ఈ సందేహాస్పద పద్ధతుల్లో అసెఎసీ గ్రూపుకు తోడ్పడుతున్న కమిషన్ ఏజెంట్ల ఆవరణల నుంచి చేతితో రాసిన డైరీలు వంటి నేరారోపణ పత్రాలను స్వాధీనం చేసుకున్నారు. స్వాధీనం చేసుకున్న పత్రాల్లో లెక్కల్లోకి రాని నగదు ఉత్పత్తి, సామాగ్రి రవాణాకు సంబంధించిన ఆధారాలు ఉన్నాయి. ఈ గ్రూపు ఒప్పంద రసీదులు, సేవలను అందించినందుకు వచ్చిన ఆదాయాన్ని కూడా మరుగున పరిచిందని సోదా ఆపరేషన్లో వెల్లడైంది. అంతేకాకుండా, అకౌంటు పుస్తకాలు సహా బిల్లులు, వోచర్లు వంటి సహాయక పత్రాలను కూడా ఈ గ్రూపు సరిగా నిర్వహించడం లేదని వెలుగులోకి వచ్చింది.
లెక్కల్లోకి రాని నగదును వివిధ ప్రాంతాలలో స్థిరాస్తులపై పెట్టుబడి పెట్టేందుకు, వ్యక్తిగతమైన నగదు ఖర్చులకు వివిధ ప్రాంతాలకు తరలించినట్టు సోదాల సందర్భంగా స్వాధీనం చేసుకున్న వివిధ నేరారోపణ పత్రాలు సూచిస్తున్నాయి. ఈ సోదాల సందర్భంగా కమిషన్ ఏజెంట్లు, బోగస్ బిల్లుల సరఫరాదారులు ఇతర పార్టీలకు కూడా అకామడేషన్ ఎంట్రీలను అందించడంలో నిమగ్నమై ఉన్నందున కోట్ల రూపాయిలపై పన్నును ఎగవేసినట్టు కనుగొన్నారు.
ఈ సోదాల చర్య ఫలితంగా రూ. 5.71 కోట్ల లెక్కల్లోకి రాని నగదును స్వాధీనం చేసుకున్నారు. పది లాకర్లను స్తంభింపచేశారు. ఫిక్సెడ్ డిపాజిట్లు, తదితరాలలో పెట్టిన సుమారు రూ 60 కోట్ల పెట్టుబడులను ధృవీకరిస్తున్నారు. ఈ సోదాలు దాదాపు రూ.100 కోట్ల మేరకు లెక్కల్లోకి రాని నగదును వెలికితీసేందుకు దారి తీశాయి. మరింత లోతైన దర్యాప్తు పురోగతిలో ఉంది.
గిరిజన వ్యవహారాల మంత్రిత్వ శాఖ
ఈరోజు న్యూఢిల్లీలో జరిగిన స్వచ్ఛతా కార్యక్రమంలో పాల్గొన్న - కేంద్ర జలశక్తి మరియు గిరిజన వ్యవహారాల శాఖ సహాయ మంత్రి శ్రీ బిశ్వేశ్వర్ తుడు
కేంద్ర జలశక్తి మరియు గిరిజన వ్యవహారాల శాఖ సహాయ మంత్రి శ్రీ బిశ్వేశ్వర్ తుడు నేతృత్వంలో ఈరోజు న్యూఢిల్లీ, త్యాగరాజ నగర్ లోని శ్రీ జగన్నాథ ఆలయ ప్రాంగణంలో పరిశుభ్రతపై ప్రజలకు అవగాహన కల్పించారు.
ప్రధానమంత్రి శ్రీ నరేంద్ర మోదీ 72వ జన్మదినాన్ని పురస్కరించుకుని దేశవ్యాప్తంగా "సేవా పఖ్వాడా" కార్యక్రమం కింద ఈ కార్యక్రమాన్ని నిర్వహించడం జరిగింది. ప్రధానమంత్రి పుట్టినరోజు అంటే సెప్టెంబర్ 17వ తేదీన ప్రారంభమైన "సేవా పఖ్వాడా" కార్యక్రమం అక్టోబర్ 2వ తేదీ వరకు కొనసాగుతుంది.
పర్యావరణ పరిశుభ్రత, నీటి సంరక్షణ, చెట్ల పెంపకం, రక్తదానం మొదలైన కార్యక్రమాల పై ప్రజలకు అవగాహన కల్పించాలనే ప్రధాన లక్ష్యంతో ఈ కార్యక్రమాన్ని రూపొందించడం జరిగింది.
ఈ కార్యక్రమంలో, కేంద్ర జల శక్తి మరియు గిరిజన వ్యవహారాల శాఖ సహాయ మంత్రి శ్రీ బిశ్వేశ్వర్ తుడు మాట్లాడుతూ, చైతన్యవంతమైన సమాజం మరియు ప్రగతి శీల దేశానికి పరిశుభ్రత యొక్క ప్రాముఖ్యత గురించి వివరించారు. "మనబ్ సేవా హిన్ మాధవ్ సేవ" అంటే "మానవ సేవే మాధవ సేవ" అనే సుప్రసిద్ధ ఒడియా సూక్తిని ఉటంకిస్తూ, ఈ సూక్తి ఆధారంగా భారతదేశం ఒక రోజు విశ్వ గురువు అవుతుందని, ఆయన ఆశాభావం వ్యక్తం చేశారు.
ప్రధాన మంత్రి కార్యాలయం
వీర సావర్కర్ పుణ్యతిథి సందర్భంగా నివాళులర్పించిన ప్రధానమంత్రి
స్వాతంత్ర సమరయోధుడు, వీరసావర్కర్ పుణ్యతిథి సందర్భంగా ప్రధానమంత్రి నరేంద్రమోదీ ఆయనకు ఘనంగా నివాళులర్పించారు. ఈ మేరకు ఆయన ఒక ట్వీట్ చేస్తూ
త్యాగానికి, దృఢత్వానికి ప్రతిరూపమైన గొప్ప స్వాతంత్ర్య సమరయోధుడు వీర్ సావర్కర్ వర్ధంతి సందర్భంగా ఆ మహనీయుడికి నివాళులు అని తమ సందేశంలో పేర్కొన్నారు.
ప్రధాన మంత్రి కార్యాలయం
ఇజ్రాయెల్ ఉప ప్రధాన మంత్రి మరియు రక్షణ మంత్రి గౌరవనీయులు లెఫ్టినెంట్ జనరల్  బెంజమిన్ గాంట్జ్ తో సమావేశమైన - ప్రధానమంత్రి
భారతదేశంలో అధికార పర్యటనలో ఉన్న ఇజ్రాయెల్ ఉప ప్రధాన మంత్రి మరియు రక్షణ మంత్రి గౌరవనీయులు లెఫ్టినెంట్ జనరల్  బెంజమిన్ గాంట్జ్ ఈరోజు ప్రధానమంత్రి శ్రీ నరేంద్ర మోదీని కలిశారు.
గత కొన్ని సంవత్సరాలుగా భారత, ఇజ్రాయెల్ దేశాల మధ్య రక్షణ రంగంలో సహకారం వేగంగా వృద్ధి చెందడాన్ని ఇరువురు నేతలు సమీక్షించారు. భారతదేశంలో అభివృద్ధి మరియు సహ-ఉత్పత్తి అవకాశాల నుంచి ప్రయోజనం పొందాలని ప్రధానమంత్రి ఇజ్రాయెల్ రక్షణ రంగ సంస్థలను ప్రోత్సహించారు.
(
ప్రధాన మంత్రి కార్యాలయం
దమన్ లోని నమో పథ్ ను, దేవ్ కా సీఫ్రంటు నుదేశ ప్రజల కు అంకితం చేసిన ప్రధాన మంత్రి
దమన్ లో నమో పథ్ ను, దేవ్ కా సీఫ్రంటు ను దేశ ప్రజల కు ప్రధాన మంత్రి శ్రీ నరేంద్ర మోదీ ఈ రోజు న అంకితం చేశారు. ప్రధాన మంత్రి కార్య స్థలాని కి చేరుకొన్న తరువాత నిర్మాణ శ్రమికుల తో మాట్లాడారు. వారితో కలసి ఒక ఛాయాచిత్రాన్ని తీయించుకొన్నారు. ఆయన ‘నయా భారత్ సెల్ఫీ పాయింటు’ ను సైతం చూడడానికి వెళ్లారు.
దాదాపు గా 165 కోట్ల రూపాయల ఖర్చు తో నిర్మాణం జరిగిన 5.45 కి.మీ. ల దేవ్ కా సీఫ్రంటు దేశం లో తనదైనటువంటి ఒకే ఒక సముద్ర తీర ప్రాంత విహార స్థలం అని చెప్పాలి. ఈ సీఫ్రంటు తో స్థానిక ఆర్థిక వ్యవస్థ కు ప్రోత్సాహం లభిస్తుందన్న ఆశ ఉంది. ఈ సీఫ్రంటు ఆ ప్రాంతం మనోరంజక కార్యకలాపాల కు ఖాళీ సమయాన్ని ఆహ్లాదం గా గడపడానికి అనుకూలమైంది గా మారి, మరింత మంది యాత్రికులు ఆ ప్రాంతాని కి తరలి వచ్చేందుకు ఒక ఆకర్షణ కేంద్రం గా నిలవనుంది. స్మార్ట్ లైటింగ్, పార్కింగ్ సదుపాయాలు, తోట లు, ఆహార పదార్థాల విక్రయ కేంద్రాలు, వినోద కార్యకలాపాల కు తగినటువంటి ప్రదేశాల తో పాటు గా రాబోయే కాలం లో విలాసవంతమైన గుడారాల నగరాన్ని నిర్మించేందుకు కూడా తగిన ఏర్పాటు సహా ఈ సీఫ్రంట్ ను ఒక ప్రపంచ శ్రేణి యాత్రా స్థలం గా తీర్చిదిద్దడం జరుగుతుంది.
ప్రధాన మంత్రి వెంట దాద్ రా మరియు నగర్ హవేలీ, ఇంకా దమన్ మరియు దీవ్ లతో పాటు లక్షద్వీప్ కేంద్ర పాలిత ప్రాంతాల పరిపాలకుడు శ్రీ ప్రఫుల్ల్ పటేల్ ఉన్నారు.
(
పర్యటక మంత్రిత్వ శాఖ
పర్యాటక మంత్రిత్వ శాఖ మెడికల్ అండ్ వెల్నెస్ టూరిజం కోసం జాతీయ వ్యూహం మరియు రోడ్మ్యాప్ను రూపొందించింది: శ్రీ జి. కిషన్ రెడ్డి
భారతదేశాన్ని మెడికల్ అండ్ వెల్నెస్ టూరిజానికి గమ్యస్థానంలగా ప్రోత్సహించేందుకు గాను కేంద్ర ప్రభుత్వ మంత్రిత్వ శాఖలు, రాష్ట్ర ప్రభుత్వాలు మరియు ప్రైవేట్ రంగాల మధ్య బలమైన ఫ్రేమ్వర్క్ మరియు సినర్జీని రూపొందించడానికి, పర్యాటక మంత్రిత్వ శాఖ 'మెడికల్ అండ్ వెల్నెస్ టూరిజం' కోసం జాతీయ వ్యూహం మరియు రోడ్మ్యాప్ను రూపొందించింది. మెడికల్ టూరిజం యొక్క ప్రమోషన్ కారణాన్ని ముందుకు తీసుకెళ్లడానికి అంకితమైన సంస్థాగత ఫ్రేమ్వర్క్ను అందించడానికి కేంద్ర పర్యాటక మంత్రిత్వ శాఖ గౌరవనీయ మంత్రి  ఛైర్మన్గా నేషనల్ మెడికల్ అండ్ వెల్నెస్ టూరిజం బోర్డును ఏర్పాటు చేసింది. కొనసాగుతున్న కార్యకలాపాలలో భాగంగా, పర్యాటక మంత్రిత్వ శాఖ, దేశంలోని వివిధ పర్యాటక గమ్యస్థానాలు, ఉత్పత్తులను ప్రోత్సహించడానికి 'ఇన్క్రెడిబుల్ ఇండియా' బ్రాండ్-లైన్ కింద, ముఖ్యమైన మరియు సంభావ్య విదేశీ మార్కెట్లలో గ్లోబల్ ప్రింట్, ఎలక్ట్రానిక్ మరియు ఆన్లైన్ మీడియా ప్రచారాలను విడుదల చేస్తుంది. మెడికల్ టూరిజం థీమ్లతో సహా వివిధ థీమ్లపై కేంద్ర మంత్రిత్వ శాఖ యొక్క సోషల్ మీడియా ఖాతాల ద్వారా డిజిటల్ ప్రమోషన్లు క్రమం తప్పకుండా చేపట్టబడతాయి. 'మెడికల్ వీసా' ప్రవేశపెట్టబడింది, ఇది వైద్య చికిత్స కోసం భారతదేశానికి వచ్చే విదేశీ ప్రయాణికులకు నిర్దిష్ట ఆరోగ్య ప్రయోజనం కోసం ఇవ్వబడుతుంది. 156 దేశాలకు ‘ఈ- మెడికల్ వీసా’ మరియు ‘ఈ-మెడికల్ అటెండెంట్ వీసా’ కూడా ప్రవేశపెట్టబడ్డాయి. ఈ
మెడికల్/ టూరిజం ఫెయిర్లు, మెడికల్ కాన్ఫరెన్స్లు, వెల్నెస్ కాన్ఫరెన్స్లు, వెల్నెస్ ఫెయిర్లు, అనుబంధ రోడ్ షోలలో పాల్గొనేందుకు నేషనల్ అక్రిడిటేషన్ బోర్డ్ ఫర్ హాస్పిటల్స్ & హెల్త్కేర్ ప్రొవైడర్స్ చే గుర్తింపు పొందిన మెడికల్ టూరిజం సర్వీస్ ప్రొవైడర్లకు మార్కెట్ డెవలప్మెంట్ అసిస్టెన్స్ స్కీమ్ కింద పర్యాటక మంత్రిత్వ శాఖ తగిన ఆర్థిక సహాయాన్ని అందిస్తుంది. ఈరోజు లోక్సభలో పర్యాటక శాఖ మంత్రి శ్రీ జి. కిషన్రెడ్డి ఒక ప్రశ్నకు లిఖితపూర్వక సమాధానంలో ఈ సమాచారం అందించారు.
జల శక్తి మంత్రిత్వ శాఖ
దేశంలోని వాయవ్య ప్రాంతంలో మెట్ట ప్రాంతాలలో అధిక సమర్ధత ఉన్న జలాశయాలను గుర్తించి నిర్వహించడానికి కేంద్ర భూగర్భ జల బోర్దు  మరియు శాస్త్రవిజ్ఞాన, పారిశ్రామిక పరిశోధనా మండలి
- జాతీయ భూ భౌతిక పరిశోధనా సంస్థ  మధ్య కుదిరిన అవగాహన ఒప్పందంపై సంతకాలు జరిగాయి.
కేంద్ర జలశక్తి మంత్రిత్వ శాఖకు చెందిన కేంద్ర భూగర్భ జల బోర్దు  ,మరియు సి ఎస్ ఐ ఆర్ - ఎన్ జి ఆర్ ఐ, హైదరాబాద్ మధ్య అత్యంత అధునాతన పద్ధతిలో జలాశయాల గుర్తింపు కార్యక్రమం కింద రాజస్థాన్, గుజరాత్ మరియు హర్యానా రాష్ట్రాలలో భూ భౌతిక సర్వే మరియు ఇతర శాస్త్రీయ అధ్యయనాలు జరిపేందుకు సోమవారం అవగాహన ఒప్పందం కుదిరింది. అవగాహన ఒప్పందంపై కేంద్ర జలశక్తి శాఖ మంత్రి శ్రీ గజేంద్ర సింగ్ షెకావత్, కేంద్ర శాస్త్రవిజ్ఞాన , టెక్నాలజీ మరియు ఆరోగ్య & కుటుంబ సంక్షేమ మరియు భూ విజ్ఞానశాస్త్ర మంత్రిత్వ శాఖల మంత్రి డాక్టర్ హర్షవర్ధన్ సమక్షంలో ఢిల్లీలో కేంద్ర భూగర్భ జల బోర్దు చైర్మన్ మరియు సి ఎస్ ఐ ఆర్ - ఎన్ జి ఆర్ ఐ, డైరెక్టర్ సంతకాలు చేశారు.
రూ. 54 కోట్ల అంచనా వ్యయంతో చేపట్టే ప్రాజెక్టు మొదటి దశలో దాదాపు ఒక లక్ష చదరపు కిలోమీటర్ల ప్రాంతాన్ని సర్వే చేస్తారు. ఇందులో 65,500 చదరపు కిలోమీటర్లు రాజస్థాన్ రాష్ట్రంలో , 32,000 చదరపు కిలోమీటర్లు గుజరాత్ రాష్ట్రంలో  మరియు 2500 చదరపు కిలో మీటర్లు హర్యానా రాష్ట్రంలో  ఉన్నాయి.
ఈ అధ్యయనం ప్రధాన ఉద్దేశం హెలికాఫ్టర్ నుంచి నిర్వహించే భూ భౌతిక శోధన / సర్వే సహాయంతో అధిక సమర్ధత గల జలాశయాలను గుర్తించడం. తద్వారా భూగర్భ జల సంగ్రహణకు అనువైన స్థలాలను ఎంపిక చేయడం, కృత్రిమ పద్ధతులు లేక పునరావేశం ద్వారా జల సంరక్షణ చర్యలు తీసుకోవడం జరుగుతుంది.
దేశంలో పెద్ద విస్తీర్ణంలో ఉన్న మెట్ట భూములు, అర్ధశుష్క ప్రాంతాలలో ఉన్న జలాశయాలను గుర్తించడానికి జలశక్తి మంత్రిత్వ శాఖ అత్యంత అధునాతన సాంకేతిక పరిజ్ఞానాన్ని ఉపయోగించడం ఇదే మొట్టమొదటిసారి. అతి కొద్దీ సమయంలో భూగర్భ జలాలకు సంబంధించిన డేటాను సేకరించడం ద్వారా నీటి కొరత / సమస్య తీవ్రంగా ఉన్న పైన పేర్కొన్న ప్రాంతాలలో భూగర్భ జలాల నిర్వహణకు కేంద్ర భూగర్భ జల బోర్దు త్వరితగతిన ఆర్ధిక ప్రణాళికలు రూపొందించడానికి వీలవుతుంది. ఈ అధ్యయనాల ఫలితాలు నీటి కొరత తీవ్రంగా ఉన్న ప్రాంతాలలో భూగర్గ జల స్థాయి పెంచడానికి వీలుగా ఆయా స్థలాలకు అనువైన ప్రత్యేక ప్రణాళికలు రూపొందించడానికి సహాయపడుతాయి. అంతేకాక భూగర్భ జల వనరులను ధారణీయ స్థాయిలో నిర్వహించడానికి మార్గ నిర్దేశం చేయడానికి తోడ్పడుతుంది.
మంత్రిమండలి
రైల్వేల రంగంలో సాంకేతిక సహకారం అంశంపై భారతదేశానికి మరియు ఫ్రాన్స్ కు మధ్య కుదిరిన ఎమ్ఒయు ను గురించి మంత్రివర్గానికి వివరించడమైంది
రైల్వేల రంగంలో సాంకేతిక సహకారం అంశంపై భారతీయ రైల్వేలకు మరియు ఫ్రెంచ్ కంపెనీ ఎస్ఎన్సిఎఫ్ కు మధ్య కుదిరినటువంటి ఒక అవగాహన పూర్వక ఒప్పంద పత్రం ను గురించి ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశానికి నివేదించడమైంది. ఈ ఎమ్ఒయు పై 2018 మార్చి నెల 10వ తేదీన సంతకాలయ్యాయి.
రైల్వేల రంగంలో తాజా పరిణామాలను మరియు జ్ఞానాన్ని పంచుకొనేందుకు భారతీయ రైల్వేలకు ఒక వేదికను ఈ ఎమ్ఒయు సమకూర్చుతుంది. ఈ ఎమ్ఒయు.. హై స్పీడ్ రైల్ మరియు సెమీ హైస్పీడ్ రైల్, స్టేషన్ నవీకరణ మరియు కార్యకలాపాలు, ప్రస్తుత కార్యకలాపాల మరియు మౌలిక సదుపాయాల ఆధునికీకరణ తో పాటు సబర్బన్ ట్రైన్ ల రంగంలో సహకారానికి ఒక ఫ్రేమ్ వర్క్ ను సమకూర్చుతుంది.
జ్ఞానాన్ని పంచుకోవడం కోసం మరియు నిర్దిష్ట సాంకేతిక పరిజ్ఞానం పై చర్చా సభలు/ కార్యశాలలు మరియు శిక్షణ నిర్వహణ; సాంకేతిక నిపుణుల రాకపోకలు; నివేదికలు మరియు సాంకేతిక దస్తావేజుల ఆదాన ప్రదానానికి ఈ ఎమ్ఒయు మార్గాన్ని సుగమం చేస్తుంది.
ఆర్థిక మంత్రిత్వ శాఖ
అహ్మదాబాద్ DGGI - డైరెక్టరేట్ జనరల్ ఆఫ్ జిఎస్టీ ఇంటెలిజెన్స్ కాన్పూర్ లో నిర్వహించిన సోదాలలో 177 కోట్ల రూపాయలకు పైగా స్వాధీనం.
సంబంధిత ప్రదేశాల్లో రూ. 17 కోట్ల విలువైన 64 కిలోల బంగారం, రూ. 6 కోట్ల విలువైన 600 కిలోల గంధపు నూనె రికవరీ. కొనసాగుతున్న సోదాలు.
డైరెక్టరేట్ జనరల్ ఆఫ్ GST ఇంటెలిజెన్స్  అహ్మదాబాద్ యూనిట్ 22.12.2021న కాన్పూర్లో శిఖర్ బ్రాండ్ పాన్ మసాలా, పొగాకు ఉత్పత్తుల తయారీదారుల కర్మాగారాలైన, M/s గణపతి రోడ్ క్యారియర్స్, ట్రాన్స్ పోర్ట్ నగర్, కాన్పూర్ కార్యాలయం/గోడౌన్లలో, ఇంకా కన్నౌజ్ వద్ద సుగంధ ద్రవ్యాల సమ్మేళనాల సరఫరా చేసే M/s ఓడోచెమ్ ఇండస్ట్రీస్ సంబంధ నివాస/ఫ్యాక్టరీ ప్రాంగణాలలోనూ సోదాలను ప్రారంభించింది. , M/s గణపతి రోడ్ క్యారియర్స్ నిర్వహణలో పన్ను చెల్లించకుండా విడుదల చేసిన బ్రాండెడ్ పాన్ మసాలా, పొగాకును తీసుకువెళుతున్న 4 ట్రక్కులను అడ్డగించిన తరువాత, అధికారులు, పుస్తకాలలో నమోదు చేసిన స్టాక్తో ఫ్యాక్టరీలో పూర్తి ఉత్పత్తులు ఉన్న అసలు స్టాక్ను లెక్కించారు, ముడి పదార్థాల తరుగుదలను గుర్తించారు. పేర్కొన్న వస్తువుల రవాణాను నిర్వహించడానికి నకిలీ పత్రాలను జారీ చేసే రవాణా దారుడి సహాయంతో తయారీదారు వస్తువులను లెక్కల్లో తొలగించడాన్ని సోదాలు ధృవీకరించాయి. ఇలాంటి 200కి పైగా నకిలీ వ్యాపార లావాదేవీల పత్రాలను అధికారులు స్వాధీనం చేసుకున్నారు. శిఖర్ బ్రాండ్ పాన్ మసాలా/పొగాకు ఉత్పత్తుల తయారీదారులు తమ బాధ్యతగా పన్ను కోసం రూ. 3.09 కోట్ల మొత్తాన్ని అంగీకరించి, డిపాజిట్ చేశారు.
22.12.2021న కాన్పూర్లోని అనద్పురిలోని 143 లో ఉన్న ఓడోచెమ్ ఇండస్ట్రీస్ సంస్థ భాగస్వాముల నివాస ప్రాంగణంలో ప్రారంభించిన శోధన ప్రక్రియ ముగిసింది. ఈ స్థలంలో స్వాధీనం చేసుకున్న లెక్కల్లో చూపని నగదు మొత్తం రూ. 177.45 కోట్లు. సీబీఐసీ అధికారులు పట్టుకున్న నగదులో ఇదే అతిపెద్దది. ఈ స్థలంలో స్వాధీనం చేసుకున్న పత్రాలు వారు పరిశీలిస్తున్నారు.
ఇంకా, DGGI అధికారులు కనౌజ్లోని M/s ఓడోకెమ్ ఇండస్ట్రీస్ ఫ్యాక్టరీ ప్రాంగణాన్ని కూడా శోధించారు, సోదాలు పురోగతిలో ఉన్నాయి. కన్నౌజ్లో సోదాల సందర్భంగా, అధికారులు సుమారు రూ. 17 కోట్ల నగదును స్వాధీనం చేసుకోగలిగారు, దీనిని ఎస్బిఐ అధికారులు లెక్కిస్తున్నారు. అదనంగా సుమారు రూ. 6 కోట్లు మార్కెట్ విలువగా ఉన్న సుమారు 23 కిలోల బంగారం, సుగంధ ద్రవ్యాల తయారీలో ఉపయోగించే లెక్కలోకి రాని ముడి పదార్థాలు, భూగర్భ నిల్వలో దాచిన 600 కిలోలకు పైగా చందనం నూనెతో సహా రికవరీ చేశారు. కన్నౌజ్ వద్ద కొనసాగుతున్న సోదాలు సాయంత్రం వరకు కొనసాగే అవకాశం ఉంది.
అలా రికవరీ చేసిన బంగారానికి విదేశీ మార్కులు ఉన్నందున, అవసరమైన పరిశోధనల కోసం డైరెక్టరేట్ ఆఫ్ రెవెన్యూ ఇంటెలిజెన్స్ ని రంగంలోకి దింపుతున్నారు.
ఇప్పటివరకు జరిగిన పరిశోధనలలో సేకరించిన ఆధారాల ఆధారంగా, కనౌజ్లోని M/s ఓడోచెమ్ ఇండస్ట్రీస్ భాగస్వామి శ్రీ పీయూష్ జైన్ను DGGI అధికారులు విచారించారు. చట్టంలోని సెక్షన్ 70 కింద 25/26.12.2021న అతని వాంగ్మూలం రికార్డ్ చేశారు, దీనిలో నివాసం నుండి రికవరీ చేసిన నగదు GST చెల్లించకుండా వస్తువుల విక్రయానికి సంబంధించినదని శ్రీ జైన్ అంగీకరించారు. కన్నౌజ్లోని M/s ఓడోచెమ్ ఇండస్ట్రీస్ GSTని పెద్ద ఎత్తున ఎగవేసినట్లు రికార్డులో, అందుబాటులో ఉన్న భారీ సాక్ష్యాల దృష్ట్యా, పీయూష్ జైన్ ను CGST చట్టంలోని సెక్షన్ 132 ప్రకారం నేరాల కమిషన్ కింద 26.12.2021 న అరెస్టు చేశారు 27.12.20221న న్యాయస్థానం ముందు నిలబెట్టారు .
గత 5 రోజులు జరిపిన సోదాల్లో పన్ను ఎగవేతను ఛేదించేందుకు సేకరించిన సాక్ష్యాలను క్షుణ్ణంగా దర్యాప్తు చేస్తున్నారు.
మునుపటి ఆపరేషన్ ప్రెస్ విడుదల లింక్: https://pib.gov.in/PressReleseDetail.aspx?PRID=1784872
ప్రధాన మంత్రి కార్యాలయం
జ్ఞాని జోగీందర్ సింగ్ వేదాంతి మృతికి ప్రధానమంత్రి సంతాపం
జ్ఞాని జోగీందర్ సింగ్ వేదాంతి కన్నుమూతపై ప్రధానమంత్రి శ్రీ నరేంద్ర మోదీ సంతాపం ప్రకటించారు. ఈ మేరకు సామాజిక మాధ్యమం ట్విట్టర్ ద్వారా సందేశమిస్తూ- ‘‘జ్ఞాని జోగీందర్ సింగ్ వేదాంతి గొప్ప పండితులేగాక ఎంతో వినయసంపన్నులు. నిస్వార్థ మానవ సేవకు ఆయన జీవితం ఒక నిదర్శనం. దయార్ద్ర, సామరస్యపూర్వక సమాజ నిర్మాణానికి ఆయనెంతో కృషి చేశారు. ఆయన తుదిశ్వాస విడవటం నాకెంతో వేదన కలిగిస్తోంది. ఈ విషాద సమయంలో ఆయన కుటుంబానికి, అభిమానులకు నా ప్రగాఢ సంతాపం తెలియజేస్తున్నాను’’ అని ప్రధాని పేర్కొన్నారు.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
కేంద్ర మంత్రి డాక్టర్ జితేంద్ర సింగ్ను న్యూఢిల్లీలో కలిసి మెమొరాండం సమర్పించిన పశ్చిమ పాకిస్తాన్ శరణార్థుల కార్యాచరణ కమిటీ
ఏడు దశాబ్దాల సుదీర్ఘకాల నిరీక్షణ అనంతరం తమకు పౌరసత్వ హక్కులను ఇచ్చినందుకు ప్రధానమంత్రి మోడీకి కృతజ్ఞతలు తెలిపిన కమిటీ
ఏడు దశాబ్దాల సుదీర్ఘ నిరీక్షణ అనంతరం తమకు పౌరసత్వ హక్కులను ఇచ్చినందుకు ప్రధాన మంత్రి నరేంద్ర మోడీకి పశ్చిమ పాకిస్తాన్ శరణార్థులు గురువారం కృతజ్ఞతలు తెలిపారు.
ఈ 70 ఏళ్ళ కాలంలో, మమ్మల్ని విదేశీయులుగా పరిగణిస్తూ మాకు జాతీయత, కులం, తదితర సర్టిఫికెట్లను ఇవ్వడానికి నాటి జమ్ము కాశ్మీర్ ప్రభుత్వం తిరస్కరించిన నేపథ్యంలో తమ తరం అంతరించిపోయిందని పశ్చిమ పాకిస్తాన్ శరణార్థుల కార్యాచరణ కమిటీ అధ్యక్షుడు లబ్భా రామ్ ఈశాన్య ప్రాంత అభివృద్ధి  కేంద్ర సహాయ మంత్రి, ప్రధానమంత్రి కార్యాలయం, సిబ్బంది, ప్రజా ఫిర్యాదులు, పెన్షన్లు, అణు ఇంథనం, అంతరిక్ష శాఖ సహాయ మంత్రి డాక్టర్ జితేంద్ర సింగ్ కు సమర్పించిన మొమొరాండంలో పేర్కొన్నారు. ఈ పత్రాలు లేని ఫలితంగా తమకు పాఠశాలల్లోనూ, కళాశాలల్లోనూ, వృత్తిపరమైన కళాశాలల్లోనే తమకు అడ్మిషన్లు దక్కలేదని, రాష్ట్ర అసెంబ్లీ ఎన్నికలలో కూడా తమకు ఓటు వేసే హక్కు లేకుండా పోయిందని వివరించారు. మా ప్రతినిధులు నాటి కేంద్ర, రాష్ట్ర ప్రభుత్వాలకు వివిధ పర్యాయాలు రిప్రజెంటేషన్లు ఇచ్చినప్పటికీ, తమ బాధలను ఎవరూ పట్టించుకోలేదన్నారు.
ఆర్టికల్ 370ను, 35-ఎను రద్దు చేసి, జమ్ము కాశ్మీర్ను రాష్ట్ర హోదా నుంచి కేంద్ర పాలిత ప్రాంతంగా మార్చడంతో నిస్సహాయంగా ఉన్న పశ్చిమ పాకిస్తానీ శరణార్ధులకు అన్ని హక్కులు యాంత్రికంగా సంక్రమించాయన్నారు. ఈ కీర్తి కేంద్రంలో మోడీ సారథ్యంలోని ఎన్డీయే ప్రభుత్వానికి దక్కుతుందన్నారు.
అరగంట సేపు వారితో జరిగిన సమావేశంలో మాట్లాడుతూ, ఈ శరణార్థుల రాజ్యాంగ హక్కులను ఉల్లంఘించడమే కాక, మానవ హక్కులను కూడా ఉల్లంగించారని డాక్టర్ జితేంద్ర సింగ్ అన్నారు. వీరు జమ్ము కాశ్మీర్ ప్రాంతంలో స్థిరపడేందుకు నిర్ణయించుకున్నందునే 70 ఏళ్ళ పాటు వారికి పౌరసత్వాన్ని నిరాకరించారని, కాగా, భారత్లో ఇతర ప్రాంతాలలో స్థిరపడేందుకు నిశ్చయించుకున్న ఇతర శరణార్థులు దేశ ప్రధాన మంత్రులు అయ్యారని - ఇందర్ కుమార్ గుజరాల్, డాక్టర్ మన్మోహన్ సింగ్ పేర్లను ప్రస్తావించారు. ప్రధాన మంత్రి మోడీ సాహసోపేతమైన నిర్ణయానంతరం వారికి కూడా భారతదేశంలో ఇతర పౌరులకు ఉండే హక్కులన్నీ ఉంటాయని, వారి పిల్లలకు ఉద్యోగాలలో, మోడీ ప్రభుత్వం అందుబాటులోకి తెచ్చిన నూతన ఉపాధులలో సమానావకాశాలు లభిస్తాయని ఆయన చెప్పారు.
బార్డర్ సంఘర్ష్ సమితి ఆర్నియా తరఫున పంచాయత్ హల్కా త్రెవా సర్పంచ్ బల్వీర్ కౌర్, కౌన్సిలర్ అర్నియా సమర్పించిన మరొక మెమొరాండంలో, అంతర్జాతీయ సరిహద్దులలో నివసిస్తున్న ప్రజలకు నియంత్రణ రేఖ సమీపంలో నివసిస్తున్న ప్రజలకు కల్పించినట్టే రిజర్వేన్లను కల్పించినందుకు మోడీ ప్రభుత్వానికి కృతజ్ఞతలు తెలిపారు. ఈ నిర్ణయం తీసుకోవడం కీలక పాత్ర పోషించిన కేంద్ర మంత్రి డాక్టర్ జితేంద్ర సింగ్కు ప్రత్యేకంగా ప్రశంసించారు. అదనంగా, అంతర్జాతీయ సరిహద్దుల సమీపంలో నివసిస్తున్న ప్రజలకు మరిన్ని సహాయక చర్యలను అందించేందుకు కేంద్ర పాలిత ప్రాంత ప్రభుత్వం ముందుకు రావాలని విజ్ఞప్తి చేశారు. సరిహద్దులలో నివసించే ప్రజలు ఎదుర్కొనే ఆటంకాలు, సమస్యలను పరిగణలోకి తీసుకుని, ఆ ప్రాంతంలో డిగ్రీ కాలేజీని, మరికొన్ని సౌకర్యాలను కేంద్ర పాలిత ప్రాంత ప్రభుత్వం కల్పించాలని విజ్ఞప్తి చేశారు.
<><><><><>
(Visitor Counter : 100
రక్షణ మంత్రిత్వ శాఖ
కొవిడ్ -19 పై సుదీర్ఘ పోరాటానికి దక్షిణ నావికా కమాండ్ సిద్ధం
కోవిడ్ ని అంతమొందించడంలో భాగంగా దేశవ్యాప్తంగా లాక్ డౌన్ ప్రకటించడంతో, దక్షిణ నావికా కమాండ్ రాష్ట్ర ప్రభుత్వంతో సంప్రదింపులు, సమన్వయంతో పలు చర్యలను చేపట్టింది. పౌర సమాజానికి సహాయం అందించడానికి తన వద్ద ఉన్న అన్ని అవకాశాలను వినియోగించుకుని మహమ్మారిపై పోరాటానికి కమాండ్ సిద్ధం అయింది. తన సిబ్బందిని అవసరం మేరకు ఈ సంక్షోభ సమయంలో అందుబాటులో ఉంచి ఎక్కడ అవసరమైతే అక్కడ మోహరించనున్నది. యుద్ధభూమిలో నర్సింగ్ సహాయం అందించే 10 బిఎఫ్ఎన్ఏ బృందాలను సిద్ధం చేశారు. వైద్యేతర సిబ్బంది ఈ బృందంలో ఉంటారు. కొచ్చి లో వీరు అందుబాటులో ఉండి వైద్య బృందానికి అవసరమైన సమయంలో సహాయకారులుగా నిలుస్తారు. ఇటువంటి బిఎఫ్ఎన్ఏ బృందాలను దక్షిణ నావికా కమాండ్ కి చెందిన అన్ని స్టేషన్లలో అందుబాటులో ఉంచుతారు. ఎక్కడి వారు అక్కడే ఉండండి.. ప్రయాణాలకు అనుమతి లేదు అనే విధానాన్ని తమ సిబ్బందికి అమలు చేసారు.
కొచ్చి లోని ఉన్న తన శిక్షణ కేంద్రంలో కరోనా కేర్ సెంటర్ ని ఏర్పాటు చేసి, వివిధ దేశాల్లో చిక్కున్న 200 మంది భారతీయులను విమానాల్లో ఇక్కడకు కేంద్ర ప్రభుత్వ ఆదేశాల మేరకు తరలించారు. మరో సీసీసీ ని కూడా ఇంకో 200 మందికి సేవలు అందించేలా సిద్ధం చేసారు. ఈ రెండిటిలో ప్రత్యేక ఏర్పాట్లు చేసి అవసరమైన ఆహరం, మరుగుదొడ్లు అందుబాటులోకి తెచ్చి వైద్య వ్యర్థాల నిర్వహణ కు ప్రత్యేక చర్యలు చేపట్టారు. 14 రోజుల పాటు వినోద ఏర్పాట్లు కూడా చేసారు. ఈ కేంద్రాలను దీనికోసం ప్రత్యేకంగా కేటాయించిన అధికారుల బృందం పర్యవేక్షిస్తుంది. ప్రత్యేకంగా భారత నావికా దళానికి చెందిన వైద్యులు, నర్సులు రోగులకు అందుబాటులో ఉంటారు. వైద్య ఆరోగ్య మంత్రిత్వ శాఖలు విధించిన వైద్య నిబంధనలకు అనుగుణంగా ఈ బృందాలు పనిచేస్తాయి. సైనిక కుటుంబాలకు బహిరంగ ప్రదేశాల్లో తీసుకోవలసిన ప్రత్యేక పారిశుధ్య పరిశుభ్రత చర్యలపై అవగాహనను కూడా కల్పిస్తున్నారు.
(Visitor Counter : 97
నీతి ఆయోగ్
నీతి ఆయోగ్ మరియు ఆసియన్ డెవలప్మెంట్ బ్యాంక్ స్వతంత్ర మూల్యాంకన అంచనా విభాగం  నీటి భద్రతను పటిష్టం చేయడం మరియు నష్టాలను తగ్గించే మార్గాలపై బ్రిడ్జ్ ఓవర్ ట్రబుల్డ్ వాటర్స్ పేరుతో ప్యానెల్ చర్చను నిర్వహించాయి
నీతి ఆయోగ్ ఆసియా డెవలప్మెంట్ బ్యాంక్ స్వతంత్ర మూల్యాంకన అంచనా విభాగం సహకారంతో నీటి భద్రతను పటిష్టం చేయడం మరియు నష్టాలను తగ్గించే మార్గాలపై బ్రిడ్జ్ ఓవర్ ట్రబుల్డ్ వాటర్స్ పేరుతో ఒక ప్యానెల్ చర్చను నిర్వహించింది.
ఈ సమావేశానికి నీతి ఆయోగ్ వైస్ చైర్ శ్రీ సుమన్ బేరీ అధ్యక్షత వహించారు. ప్యానెల్ చర్చను ఐ ఈ డీ  డైరెక్టర్ జనరల్ శ్రీ ఇమ్మాన్యుయేల్ జిమెనెజ్ మోడరేట్ చేసారు మరియు ముగింపు వ్యాఖ్యలను డెవలప్మెంట్ మానిటరింగ్ అండ్ ఎవాల్యుయేషన్ ఆఫీస్  డైరెక్టర్ జనరల్ శ్రీ సంజయ్ కుమార్ అందించారు. నీటి రంగంలో ఏ డీ బీ  ఆధ్వర్యంలో ఐ ఈ డీ ఇటీవల ప్రచురించిన మూల్యాంకన నివేదిక నుండి నేర్చుకున్న పాఠాలపై చర్చ జరిగింది.
పర్యావరణం, అడవులు, మరియు వాతావరణ మార్పు మంత్రిత్వ శాఖ
‘వెట్ ల్యాండ్స్ ఆఫ్ ఇండియా’ పోర్టల్ను ప్రారంభించిన శ్రీ భూపేందర్ యాదవ్
- పోర్టల్ కేంద్రంగా చిత్తడి నేలలకు సంబంధించిన మొత్తం సమాచారం పొందవచ్చు
గాంధీ జయంతి, ఎంఓఈఎప్సీసీ యొక్క 'ఆజాది కా అమృత్ మహోత్సవ్' వారోత్సవాలలో  భాగంగా కేంద్ర పర్యావరణం, అటవీ మరియు వాతావరణ మార్పుల శాఖ మంత్రి శ్రీ భూపేందర్ యాదవ్ ‘వెట్ ల్యాండ్స్ ఆఫ్ ఇండియా’  పోర్టల్ను ప్రారంభించారు. దేశంలోని చిత్తడి నేలలకు సంబంధించిన మొత్తం సమాచారానికి ఈ పోర్టర్ ద్వారా సింగిల్ పాయింట్లో యాక్సస్ చేసుకొనేందుకు దీంతో వెసులుబాటు లభిస్తుంది.
https://static.pib.gov.in/WriteReadData/userfiles/image/image001Z3WO.jpg
ఈ పోర్టల్ అనేది సమాచారాన్ని ప్రాసెస్ చేయడానికి, వాటాదారులకు సమర్ధవంతంగా సమాచారం అందుబాటులో ఉండేలా, చేయడానికి ఒక డైనమిక్ సిస్టమ్గా అందుబాటులో ఉంటుంది. ఈ పోర్టల్ విద్యార్థుల కోసం సామర్థ్య నిర్మాణ సామగ్రి, డేటా నిల్వ, వీడియోలు, సమాచారాన్ని కూడా హోస్ట్ చేస్తుంది. ముఖ్యంగా ప్రతి రాష్ట్రం, కేంద్రపాలిత ప్రాంతానికి కి సంబంధించిన డాష్ బోర్డ్ పోర్టల్ని యాక్సెస్ చేయడానికి మరియు వారి ఆధీనంలో ఉన్న చిత్తడి నేలల సమాచారంతో జనాదరణ పొందడానికి అభివృద్ధి చేయబడింది. పోర్టల్లో వివిధ రాష్ట్రాలు మరియు కేంద్రపాలిత ప్రాంతాలు ఉంటాయి. రానున్న నెలల్లో అదనపు ఫీచర్లు జోడించబడతాయి. నాలెడ్జ్ పార్ట్నర్ల కోసం లాగిన్ ఆధారాలు కూడా అందించబడ్డాయి. పోర్టల్ పౌరులు అనుసంధానం పొందేందుకు కూడా అనుమతిస్తుంది. ప్రస్తుతం పోర్టల్ ద్వారా పౌరులు తమను తాము నమోదు చేసుకోవచ్చు. వివిధ అంశాల్లో చిత్తడి నేలలకు సంబంధించిన చిత్రాలను అప్లోడ్ చేయవచ్చు. ముఖ్యంగా నమోదిత పౌరులు చిత్తడి నేల మిత్రాగా మారడానికి ప్రతిజ్ఞ తీసుకోవచ్చు.వారి రాష్ట్రం/యూటీ మరియు ఆసక్తి ఉన్న ప్రాంతాల్ని సూచించవచ్చు. ఈ సమాచారం వివిధ కార్యక్రమాలు మరియు కార్యక్రమాల కోసం ఆసక్తి ఉన్న వ్యక్తులను సంప్రదించడానికి రాష్ట్రాలు, కేంద్రపాలిత ప్రాంతాలను అనుమతిస్తుంది. ఈ
పోర్టల్ పర్యావరణ, అటవీ మరియు వాతావరణ మార్పు మంత్రిత్వ శాఖ యొక్క జీవ వైవిధ్యం మరియు వాతావరణ పరిరక్షణ కోసం తడి భూముల నిర్వహణ కింద సాంకేతిక సహకార ప్రాజెక్ట్ కింద అభివృద్ధి చేయబడింది.  డ్యూయిష్ గెసెల్షాఫ్ట్ ఫర్ ఇంటర్నేషనల్ జుసామెనార్బీట్  హెచ్ఎంబీఐ భాగస్వామ్యంతో ఏర్పాటు చేయడమైంది. ఇంటర్నేషనల్ క్లైమేట్ ఇనిషియేటివ్  కింద పర్యావరణ, ప్రకృతి పరిరక్షణ, అణు భద్రత  కోసం జర్మన్ ఫెడరల్ మంత్రిత్వ శాఖ ఈ ప్రాజెక్ట్ ఏర్పాటు చేయడమైంది.
నూతన మరియు పునరుత్పాదక శక్తి మంత్రిత్వ శాఖ
పీఎం-కుసుమ్ పథకంలో నమోదు విషయమై వెలుగులోకి వచ్చిన మోసపూరిత వెబ్సైట్లకు వ్యతిరేకంగా అడ్వైజరీని జారీ చేసిన ఎంఎన్ఆర్ఈ
'ప్రధాన్ మంత్రి కిసాన్ ఉర్జా సురక్ష ఎవామ్ ఉత్తాన్ మహాబియాన్'  పథకం నమోదు పోర్టల్గా కొన్ని కొత్త నకిలీ వెబ్సైట్లు వెలుగులోకి వచ్చినట్టు కేంద్ర నూతన మరియు పునరుత్పాదక ఇంధన మంత్రిత్వ శాఖ  ఇటీవల గుర్తించింది. ఇలాంటి వెబ్సైట్లు సాధారణ ప్రజలను మోసగించగలవని.. మరియు నకిలీ రిజిస్ట్రేషన్ పోర్టల్ ద్వారా సంగ్రహించిన డేటా దుర్వినియోగమయ్యే అవకాశమూ ఉందనీ ఎంఎన్ఆర్ఈ తన ఆవేదనను వ్యక్తం చేసింది. ఇలాంటి నకిలీ వెబ్సైట్ల వల్ల ప్రజలకు ఎలాంటి నష్టం జరగకుండా ఉండటానికి, ఎంఎన్ఆర్ఈ 18.03.2019 రోజున ఒక అడ్వైజరీని జారీ చేసింది. ఇందులో భాగంగా దేశంలో లబ్ధిదారులు మరియు సాధారణ ప్రజలు వెబ్సైట్లలో ఎటువంటి రిజిస్ట్రేషన్ ఫీజును జమ చేయకూడదని, వెబ్సైట్లలో వారి డేటాను పంచుకోవద్దని సలహా ఇచ్చింది. అయిప్పటికీ ఇటీవల కొన్ని కొత్త మోసపూరిత వెబ్సైట్ కేసులు వెలుగులోకి వస్తుండడాన్ని ప్రభుత్వం గుర్తించింది. ఈ నేపథ్యంలో సంభావ్య లబ్ధిదారులు.. ఇతర సాధారణ ప్రజలందరికీ ఎంఎన్ఆర్ఈ తాజాగా కొత్త సూచనలు చేసింది. ఈ తరహ నకిలీ వెబ్సైట్లను నమ్మి ఎవ్వరూ డబ్బు జమ చేయకూడదని, తమ సమాచారాన్నీ పంచుకోవద్దని సూచించింది. దీనికి సంబంధించి ఏదైనా అనుమానాస్పద మోస పూరిత వెబ్సైట్ను ఎవరైనా గుర్తించినట్లయితే సదరు వివరాలను తమకు అందించాలని మంత్రిత్వ శాఖ కోరింది. పీఎం-కుసుమ్ పథకానికి గాను 08.03.2019న కేంద్రం పరిపాలనా ఆమోదాన్ని జారీ చేసింది. పథకం అమలుకు సంబంధించిన నిర్దిష్ట మార్గదర్శకాల్ని ఎంఎన్ఆర్ఈ శాఖ 22.07.2019 న జారీ చేసింది. ఈ కొత్త పథకం సౌర విద్యుత్ పంపుల సంస్థాపన, ఇప్పటికే ఉన్న గ్రిడ్నకు అనుసంధానించబడిన వ్యవసాయ పంపుల సోలారైజేషన్తో పాటుగా విద్యుత్తు గ్రిడ్ అనుసంధాన పునరుత్పాదక విద్యుత్ ప్లాంట్ల ఏర్పాటు వంటి సేవల్ని అందిస్తుంది. ఈ పథకాన్ని కేంద్రం రాష్ట్ర ప్రభుత్వ సంస్థల ద్వారా అమలు చేస్తున్నారు. ఈ ఏజెన్సీల జాబితా, అమలు మార్గదర్శకాలు మరియు పథకం గురించి ఇతర వివరాలు మంత్రిత్వ శాఖ అధికారిక పోర్టల్ www.mnre.gov.in లో అందుబాటులో ఉన్నాయి. సాధారణ ప్రజలలో ఆసక్తి ఉన్నవారు ఎంఎన్ఆర్ఈ వెబ్సైట్ను సందర్శించవచ్చు లేదా హెల్ప్ లైన్ నంబర్ 1800-180-3333 కు కాల్ చేసి వివరాలను తెలుసుకోవచ్చు.
(Visitor Counter : 196
ప్రధాన మంత్రి కార్యాలయం
శ్రీశ్రీ హరిచంద్ ఠాకూర్ జయంతి సందర్భంగా ప్రధానమంత్రి నివాళి
శ్రీశ్రీ హరిచంద్ ఠాకూర్ జయంతి సందర్భంగా ప్రధానమంత్రి శ్రీ నరేంద్ర మోదీ ఆయనకు ఘనంగా నివాళులర్పించారు.
ప్రధాని ఇలా ట్వీట్ చేశారు:
“శ్రీశ్రీ హరిచంద్ ఠాకూర్ గారి జయంతి సందర్భంగా ఆయనకు శిరస్సు వంచి నమస్కరిస్తున్నా. అసమానతలు తొలగించటం లోనూ, సామారాశ్యత పెంపొందించటంలోనూ ఆయన పాత్ర అనన్య సామాన్యమైనది. సామాజిక న్యాయాన్ని ఆయన నొక్కి చెప్పేవారు. ప్రజలలో విద్యావ్యాప్తికి ఎంతగానో కృషి చేశారు. ఆయన ఆశయాలను నెరవేర్చేందుకు మనమంతా కృషి చేద్దాం”